Sirijska opozicija u Arapskoj Ligi 
Sirijski opozicioni lideri po prvi put zvanično predstavljaju svoju zemlju na summitu Arapske Lige. Koje su realne mogućnosti i šanse da oni iz opozicije prerastu u legalnu sirijsku vlast.
Sirijski opozicioni lideri ostvarili su simboličnu pobjedu na summitu Arapske Lige u Dohi, zauzevši mjesto u dvorani koje je prethodno pripadalo vladi koju oni žele da zbace. Domaćin summita, Sheikh Hamad bin Khalifa al Thani, dodijelio im je tu počast i tom prilikom rekao: No ovo značajno priznanje - kojeg je zvanični Damask naravno odbacio - dogodio se u vrijeme dubokih podjela unutar najviših opozicionih krugova, ali i sa znacima razlaza i medju onima koji ih podržavaju. Mouaz al-Khatib j u nedjelju izjavio da odstupa sa pozicije predsjednika opozicionog političkog krila, kao razlog navodeći nedostatak medjunarodne podrške za pobunjeničku stvar. Uprkos ostavci, Khatib ostaje jedna od ključnih figura, i apelira na Sjedinjene Države da raketnim odbrambenim štitom Patriot zaštiti sjevernu Siriju. Ali je juče na summitu naglasio da se o prekidu sukoba sa vladom mora pregovarati i dodao: Khatibovi saveznici kažu da je njegova odluka dijelom i rezultat zabrinutosti oko prošlonedjeljnog izbora Ghasana Hitto-a za premijera prijelazne vlade. Prije dolaska u Dohu, Hitto je obišao Alepp, glavni sirijski trgovački centar, u sklopu nastojanja prijelazne vlade da preuzme upravljanje svim pobunjeničkim uporištima. Sirijska Oslobodilačka Armija kritizirala je taj potez s obrazloženjem da tamo kontrolu drže njihovi borci. Hitto ima podršku Qatara, veoma utjecajnog u vezi sa sirijskim konfliktom, koji osigurava materijalnu i političku podršku, uključujući i onu tvrdokornim islamistima. Konačno, upravo je Doha vršila presudan pritisak za priznavanje opozicije na summitu, uprkos prigovorima pojedinih članica Lige. Neki analitičari vjeruju da će Qatar - čije je bogatstvo pomoglo snage Arapskog proljeća u Libiji i Egiptu - u igru ubaciti još poneki adut. Profesor Christian Donath objašnjava: Sirijska opozicija kaže da želi od Amerike dobiti rakete Patriot kako bi zaštitila pobunjenički sjever Sirije, dok Sjedinjene Države i druge zapadne pristalice pobunjenika, žarko žele da radikalniji elementi budu izolirani, iz straha da bi oni mogli destabilizirati ne samo post-Assadovu Siriju nego i druge zemlje u regionu.